Ģeoloģiskais dabas piemineklis **Pavāru atsegumi**

MK 175. noteikumu piel. Nr. 157

**Detalizēts apraksts**

**Adrese**

Saldus novadā, Zirņu pagastā un vienlaikus ir arī Natura 2000 teritorija.

Ģeogrāfiskās koordinātes E22 07,976' un N56 41,277', jeb x385641, y284208 LKS92 sistēmā.

**Ģeogrāfiskais novietojums**

Cieceres ielejā, Pieventas līdzenumā, Kursas zemienē.

**Ģeoloģiskie veidojumi**

Aptuveni 10 m augsts augšdevona Famenas stāva Ketleru svītas nogulumu atsegums ar ihtiofaunas atliekām.

**Izmēri**

Dabas pieminekļa platība 2,94 ha.

**Debits**

-.

**Unikālās vērtības**

Viena no pasaules trīs vissenāko sauszemē iznākušo mugurkaulnieku, četrkāju, atklājumu vietām.

**Ainaviskuma raksturojums**

Vidēji ainaviska upītes ieleja ar nelieliem atsegumiem un nogāžu mežiem.

**Stratigrāfija**

Augšdevona Famenas stāva Ketleru svītas nogulumu atsegums ar stratigrāfiski nozīmīgām ihtiofaunas atliekām.

**Uzbūve**

Aptuveni 10 m augsto atsegumu veido ļoti irdena, vietumis slīpslāņota smilšakmens, aleirolīta un mālaina aleirolīta slāņi ar māla starpslāņiem un ieslēgumiem rituļu veidā.

**Viela**

Irdena smilšakmens, aleirolīta un mālaina aleirolīta slāņi ar māla starpslāņiem.

**Procesi**

Šā brīža procesi dabas pieminekļa teritorijā nav nozīmīgi un izpaužas galvenokārt kā atsegumu aizbirumu veidošanās.

**Dabas aizsardzība**

Teritorijā atrodas ES aizsargājami biotopi – smilšakmens atsegumi (8220) un nogāžu un gravu meži (9180).

**Citas vērtības**

Iespējama izglītojoša dabas tūrisma vieta.

**Stāvoklis**

Stāvoklis vērtējams kā labs.

**Bojājumi**

Pastāvīga aizbirumu veidošanās.

**Apdraudējumi**

Nav būtisku apdraudējumu.

**Apsaimniekošana**

Teritorijā šobrīd nav nekādas labiekārtojuma infrastruktūras un informācijas par dabas vērtībām.

**Piezīmes**

Apgrūtināta piekļuve.

Apraksts, novērtējumi un robežu izmaiņu pamatojums balstīti uz līgumdarba pētījuma apsekojuma un literatūras datiem.

**Novērtējumi**

Unikālās vērtības - 5

Ainaviskums - 3

Zinātniskais nozīmīgums:

Stratigrāfija - 5

Uzbūve - 4

Viela - 3

Procesi - 1

Citas vērtības - 3

Novērtējumu summa – 24

**Robežu izmaiņu pamatojums**

Līdzšinējā dabas pieminekļa teritorija bija 2,17 ha. Izmainītā platība 2,94 ha. Veiktas izmaiņas, pieskaņojot robežas ģeoloģisko veidojumu, aizsargājamo biotopu, zemes lietojuma veidu un kadastru izvietojumam. Nepieciešams koriģēt arī Natura 2000 teritorijas robežas pieskaņojot tās dabas piemineklim.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem paleontoloģijas, stratigrāfijas, sedimentoloģijas pētījumiem, gan kā ainaviski vērtīgu dabas veidojumu kopumu, kas ir nozīmīgs dzīvās dabas vērtību saglabāšanai. Maz iespēju veidot par populāru tūrisma objektu, tomēr potenciāli nozīmīgā ģeovieta varētu būt izmantojama arī izglītojošam dabas tūrismam. Pie atsegumiem būtu nepieciešams izvietot informāciju par teritorijas ģeoloģiskajām vērtībām, kā arī izveidot minimālu labiekārtojumu piekļuvei.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.